stanford-oval/wikipedia huggingface dataset:
JQuery
Esimerkki

Esimerkki koodista joka muuttaa tunnisteella textarea_1 olevan tekstikentän korkeuden 200 pikseliin sitä klikattaessa.
$(document).ready(function () {  
     $('#textarea_1').click(function() {
        $(this).css({"height":"200px"});
     });
 });
Jakelu

jQuery-kirjastoa jaetaan tyyppillisesti pelkkänä yksittäisenä Javascript-tiedostona. Kirjasto on ladattavissa suoraan jQueryn omalta verkkosivustolta, mutta sen lataaminen on myös mahdollista useamman paketinhallintajärjestelmän, kuten npm:n, Yarnin tai Bowerin kautta .Kun käyttäjä on ladannut kopion kirjastosta paikallisesti palvelimelleen, voidaan se sisällyttää verkkosivulle esimerkiksi seuraavalla tavalla:
<script src="jquery-3.7.0.min.js"></script>
jQuery-kirjasto on saatavilla myös lukuisissa sisällönjakeluverkkoissa. Näin ollen kirjaston sisällyttäminen verkkosivulle onnistuu esimerkiksi StackPathin tarjoamasta julkisesta sisällönjakeluverkosta seuraavalla tavalla:
<script src="https://code.jquery.com/jquery-3.7.0.min.js" integrity="sha256-2Pmvv0kuTBOenSvLm6bvfBSSHrUJ+3A7x6P5Ebd07/g=" crossorigin="anonymous"></script>
Aiheesta muualla

jquery.com (englanniksi)
jQuery-opas (w3schools) (englanniksi)
Olga Tšernjavskaja

| Mitalit> Naisten yleisurheilu.Maa:   Venäjä.MM-kilpailut  | Mitalit> Naisten yleisurheilu.Maa:   Venäjä.MM-kilpailut  | Mitalit> Naisten yleisurheilu.Maa:   Venäjä.MM-kilpailut  | Naisten yleisurheilu> Maa:   Venäjä. |
| --- | --- | --- | --- |
|  Kultaa | Stuttgart 1993 | kiekonheitto |  |
|  Pronssia | Göteborg 1995 | kiekonheitto |  |
Maa:   Neuvostoliitto
| EM-kilpailut  | EM-kilpailut  | EM-kilpailut  |  |
|  Hopeaa | Split 1990 | kiekonheitto |  |
Olga Tšernjavskaja (o.s. Davidova, ent. Burova, s. 17. syyskuuta 1963 Irbit) on entinen venäläinen kiekonheittäjä. Hän voitti maailmanmestaruuden vuonna 1993.
Olga Tšernjavskaja, silloiselta sukunimeltään Burova, saavutti Neuvostoliittoa edustaen ensimmäisen arvokisamitalinsa Splitin EM-kilpailuissa 1990. Hänen pisin heittonsa 66,72 m riitti hopeamitaliin. Barcelonan 1992 olympialaisissa hän sijoittui viidenneksi tuloksella 64,02 m. Stuttgartin MM-kilpailuissa 1993 hän voitti kultaa tuloksella 67,40 m. Eroa seuraavaan oli yli kaksi metriä. Helsingin EM-kilpailuissa 1994 hän sijoittui viidenneksi tuloksella 62,54 m.
Vuonna 1995 uudella sukunimellään esiintynyt Tšernjavskaja saavutti Göteborgin MM-kilpailuissa pronssia tuloksella 66,86 m. Viimeisen kerran hän esiintyi arvokisafinaalissa Atlantan 1996 olympialaisissa sijoittuen kuudenneksi tuloksella 64,70 m.
Tšernogorsk

| Tšernogorsk (Черногорск) Харатас, Haratas |
| --- | --- |
 lippu:  vaakuna
 Tšernogorsk
 Koordinaatit: 53°49′25″N, 91°17′3″E 
Valtio:  Venäjän federaatio
Tasavalta:  Hakassia
Perustettu:  1936
Pinta-ala:  
 – Kokonaispinta-ala:  118 km²
Korkeus:  260 m
Väkiluku (2010):  72 147
Aikavyöhyke:  UTC+7 (MSK+4)
Suuntanumero(t):  +7 39031
 
 chernogorsk.com 
Infobox OKVirheellinen NIMI-arvo: 
Tšernogorsk (ven. Черногорск, hakassiksi Харатас, Haratas) on kaupunki Hakassiassa Etelä-Siperiassa Venäjällä, 18 kilometriä tasavallan pääkaupungista Abakanista pohjoiseen. Hallinnollisesti Tšernogorsk on suoraan tasavallan hallinnon alainen kaupunkipiiri, johon kuuluu noin 72 000 asukkaan kaupungin ohella 2 600 hengen Prigorskin kaupunkityyppinen taajama. Kaupunkipiiriä ympäröi Ust-Abakanin piiri.
Neuvostoliiton aikana kaupungissa sijaitsi työleiri.
Asukasluvun kehitys:
73 077 (2002)
72 147 (2010)
Anastasija Tšetverikova

| Mitalit | Mitalit | Mitalit |  |
| --- | --- | --- | --- |
|  Anastasija Tšetverikova Tokion olympialaisissa elokuussa 2021. |  Anastasija Tšetverikova Tokion olympialaisissa elokuussa 2021. |  Anastasija Tšetverikova Tokion olympialaisissa elokuussa 2021. |  |
Maa:  Ukraina
Naisten ratamelonta
|  Olympialaiset  |  Olympialaiset  |  Olympialaiset  |  |
|  Hopeaa | Tokio 2020 | C-2, 500 m |  |
Anastasija Tšetverikova (s. 13. huhtikuuta 1998 H’erson) on ukrainalainen ratameloja. Hän saavutti elokuussa 2021 Tokion olympialaisissa hopeaa kanadalaiskaksikkojen 500 metrillä Ljudmyla Luzanin kanssa. Kanadalaisyksikköjen 200 metrillä Tšetverikova karsiutui keräilyerissä ja sijoittui 17:nneksi.
Tšetverikova voitti Luzanin kanssa maailmanmestaruuden kanadalaiskaksikkojen 500 metrillä syyskuussa 2021.
Ljudmyla Luzan ja Anastasija Tšetverikova Tokion olympialaisissa.
Scandinavian Outdoor

| Scandinavian Outdoor Oy |
| --- | --- |
Tunnuslause:  Elämää ulkona
Yritysmuoto:  Osakeyhtiö
Perustettu:  2006 / 1970
Toimitusjohtaja:  Johanna Rantala
Toiminta-alue:  Suomi
Toimiala:  vähittäiskauppa
Tuotteet:  retkeily- ja ulkoilutuotteet
Liikevaihto:  18 284 000 (2019)
Omistaja:  Ville Rantala
Infobox OKVirheellinen NIMI-arvo: 
Scandinavian Outdoor Oy on suomalainen myymälä- ja verkkokauppaketju joka myy ulkoiluvaatteita, varusteita ja jalkineita. Yritys perustettiin Partiovaruste-nimellä vuonna 1970. Nimi muuttui Scandinavian Outdoor Oy:ksi toukokuussa 2014. Yritys on kokonaan suomalaisessa omistuksessa.
Tammikuussa 2017 partiosäätiö kertoi myyneensä 80 prosenttia yrityksen omistuksesta Ursuk-sukellusvarustetukun aiemmin omistaneelle Ville Rantalalle, josta tulee myös yrityksen hallituksen puheenjohtaja.
Tammikuussa 2018 Ville Rantala lunasti koko Scandinavian Outdoor Oy:n osakekannan.
Aiheesta muualla

Scandinavian Outdoorin internetsivut
Tšeremhovo

| Tšeremhovo Черемхово |
| --- | --- |
 lippu:  vaakuna
 Irkutskin alue Venäjällä ja kaupungin sijainti alueella
 Tšeremhovo
 Koordinaatit: 53.1371°N, 103.0893°E 
Valtio:  Venäjä
Subjekti:  Irkutskin alue
Pinta-ala:  
 – Kokonaispinta-ala:  114 km²
Korkeus:  530 m
Väkiluku (2010):  52 647
Aikavyöhyke:  UTC+8 (MSK+5)
 
 admcher.ru 
Infobox OKVirheellinen NIMI-arvo: 
Tšeremhovo (ven. Черемхо́во) on kaupunki Irkutskin alueella Venäjällä. Se sijaitsee Siperian radan varrella 130 kilometriä Irkutskista luoteeseen. Kaupunki on Tšeremhovon piirin keskus. Kaupungissa asui 52 647 henkeä (vuonna 2010).
Paikkakunta on saanut alkunsa maantien varrelle vuonna 1772 perustetusta postiasemasta. Vuonna 1896 avattiin ensimmäinen kivihiilikaivos. Siperian rautatien rakentamisen jälkeen seudulle syntyi uusia kaivoksia ja työläisasutuksia. Vuonna 1917 Tšeremhovosta tuli kaupunki.
Tšeremhovo on yksi Irkutskin kivihiilialueen keskuksista, jossa on mm. puunjalostus- sekä kone- ja laiteteollisuutta. Kaupunki koostuu useista erillisistä kaivostaajamista.
Aiheesta muualla

Tšeremhovon kaupungin sivusto (venäjäksi)
Irkutskin alueen kaupungit
Tilastollinen fysiikka

Tilastollinen fysiikka eli statistinen fysiikka on yksi fysiikan perusteorioista. Tilastollinen fysiikka kuvaa hyvin monesta perusosasesta koostuvan järjestelmän käytöstä tilastollisten suureiden avulla. Sillä voidaan kuvailla moninaisia ilmiöitä, jopa tiettyjä biologisia, neurologisia ja sosiologisia ilmiötä. Tilastollinen fysiikka jaetaan klassiseen ja kvanttistatistiseen fysiikkaan, sekä moderniin statistiseen fysiikkaan. Termejä statistinen mekaniikka ja tilastollinen termodynamiikka käytetään usein synonyymeinä tilastolliselle fysiikalle.
Yleistä

Perusosasten määrän sanotaan olevan termodynaamisella rajalla, jos sitä voi approksimoida äärettömällä. Tilastollisen fysiikka rajoittuu tyypillisesti tämän alueen ilmiöiden kuvailuun. Suuri osa tilastollisen fysiikan lakien luonteesta ei riipu perusosasien fundamentaalista luonteesta. Tästä syystä tilastollisen fysiikan luomaa perustaa hyödynnetään lähes kaikessa fysiikan tutkimustyössä, sekä monella muulla tieteenalalla.
Monet ilmiöt ja käsitteet ovat olemassa vain termodynaamisella rajalla. 
Lämpötila ja entropia ovat mielekkäitä käsitteitä vain systeemeille, joissa
vapaus­asteiden lukumäärä on suuri. Faasitransitio eli epäanalyyttisyys termodynaamisen ominaisuuden (esimerkiksi lämpökapasiteetti) ja kontrolliparametrin (esimerkiksi lämpötila) välisessä riippuvuudessa syntyy tässä rajankäynnissä.
Ennen 1950-lukua syntynyt tilastollinen fysiikka on vakiintunutta klassista
statistista fysiikkaa, joka kuuluu tyypillisesti yliopistojen koulutusohjelmaan.
Sen avulla kyetään ymmärtämään tasapainoilmiöitä sekä kvanttimekaniikan ja klassisen mekaniikan yhteydet termodynamiikkaan.
1960-luvun jälkeen syntynyt moderni tilastollinen fysiikka kuvaa epätasapainoilmiöitä,
epäjärjestystä sekä faasitransitioita.
Historiaa

Tilastollinen fysiikka syntyi, kun termodynamiikka yritettiin johtaa mekanistisista
periaatteista 1800-luvulla. Yhteys muodostettiin kuljetusilmiöiden ja entropian välille, mutta matemaattisesti täydellinen todistus ei ole vielä
nykyäänkään onnistunut.
1900-luvun alussa ymmärrettiin klassisen ja kvanttistatistiikan erot, ja tasapainoilmiöiden tilastollista fysiikkaa sovellettiin rutiininomaisesti. Klassisen Maxwellin–Boltzmannin jakauman asemesta bosoneiksi kutsutuille alkeishiukkasille sovelletaan Bosen–Einsteinin, fermioneille taas Fermin–Diracin statistista jakaumalakia. 1900-luvun puolessa välissä ymmärrettiin syvällisemmin informaatioteorian ja tilastollisen fysiikan yhteys ja sovellusalue laajeni fysiikan ulkopuolelle.
1960-luvulla huomattiin partitiofunktion polkuintegraaliesityksen formaali vastaavuus 
kvanttikenttäteoriaan. Epäsuorana seurauksena renormalisaatioryhmä kehittyi syvemmäksi
osaksi koko fysiikan rakennelmaa ja sen tutkimus harppoi eteenpäin. Tilastollisen fysiikan kannalta tämä johti syvällisempään näkemykseen faasitransitioista kriittisenä ilmiönä.
1970-luvulla havaittiin, miten kriittisten ilmiöiden universaalisuusluokkia voidaan hyödyntää monimutkaisten ilmiöiden tutkimisessa. Tietotekniikan kehittyessä ymmärrettiin 
fraktaaligeometrian ja kriittisten ilmiöiden läheinen yhteys ja aihepiirin kehitys jatkui voimakkaana 1980-luvulla. Fraktaalisuus voitiin nähdä tämän jälkeen eräänlaisena geometrisena faasitransitiona.
1980-luvulla havaittiin tilastollinen fysiikan olevan keskeisessä asemassa laskennallisessa fysiikassa, koska äärellisen koon skaalauksen toimivuus perustuu renormalisaatioryhmän ideoihin.
1980-luvun lopulla kriittisten ilmiöiden soveltaminen laajeni entisestään lähes kaikkeen monimutkaisten järjestelmien kuvaamiseen. 1990-luvulla kehitys jatkui edelleen voimakkaana. Tietokonetehon voimakas kasvu mahdollisti universaalisuusluokkien tarkemman tutkimisen. Itseorganisoitu kriittisyys nähtiin lähes itsenäisenä teoriana, jota jopa liiallisesta yleisyydestä johtuen sovellettiin lähes mihin tahansa.
Tilastollisen fysiikan aiheita > Peruskysymyksiä

Mistä tulee ajan suunta? Molekulaarinen kaaos -oletus.
H-teoreema
Ising-malli ja faasitransitiot
Tilastollisen fysiikan aiheita > Sovelluksia

Matalan lämpötilan suprajohteet, BCS-teoria
Korkean lämpötilan suprajohteet
Supranesteet
Taustasäteily
Casimirin ilmiö
Bose-Einstein kondensaatit
Tilastollisen fysiikan aiheita > Henkilöitä

Josiah Willard Gibbs
Ludwig Eduard Boltzmann
James Clerk Maxwell
Lev Davidovitš Landau
Kenneth Geddes Wilson
Satyendra Nath Bose
Enrico Fermi
Lars Onsager
Leo Kadanoff
Pierre-Gilles de Gennes
Benoît B. Mandelbrot
Tilastollisen fysiikan aiheita > Tutkimuskohteita

Nanoteknologia
Mesoskooppinen fysiikka
Modernit kuljetusilmiöt
Kvanttifaasitransitiot
Verkkojen tilastollinen fysiikka
Biofysiikka, biologisten rakenteiden fysiikka.
Tsao Kiang

| Tsao Kiang |
| --- | --- |
 Alus keisarillisen Japanin laivaston Sōkōna vuonna 1897.

Aluksen vaiheet
Rakentaja:  Jiangnanin telakka, Shanghai
Laskettu vesille:  1876
Poistui palveluskäytöstä:  Japanin valtaama 27. heinäkuuta 1894
Tekniset tiedot
Uppouma:  620 t
Pituus:  47,75 m
Leveys:  8,61 m
Syväys:  3,25 m
Koneteho:  400 ihp
Nopeus:  9 solmua
Miehistöä:  79
Aseistus
Aseistus:  4 × 160 mm tykkiä
Tsao Kiang (kiin. 操江) oli Kiinan Qing-dynastian 640 tonnin komposiittirunkoinen (teräskaaret ja puuverhoilu) täystakiloitu Nanyangin laivaston tykkivene.
Valmistus

Alus tilattiin Jiangnanin telakalta Shanghaista, ja se laskettiin vesille vuonna 1869.
Palvelus

Li Hongzhang lunasti aluksen Zhilin maakunnalle vuonna 1872, ja se sijoitettiin Beiyangin laivastoon kuvernöörin jahdiksi.
Ensimmäisen Kiinan–Japanin sodan aloittaneessa Pungdon taistelussa 25. heinäkuuta 1894 ja jo ennen virallista sodanjulistusta keisarillisen Japanin laivaston risteilijä Akitsushima valtasi aluksen.
Vallattu alus liitettiin Japanin laivastoon 21. syyskuuta partioveneenä nimettynä Sōkōksi valvomaan Korean rannikkoa. Alus luokiteltiin uudelleen 21. maaliskuuta 1898 toisen luokan tykkiveneeksi, minkä jälkeen sitä käytettiin Kuriilien tutkimiseen. Alus ajoi karille 22. toukokuuta 1903 Muroran satamassa ja se nostettiin 9. heinäkuuta. Alus siirrettiin 26. lokakuuta Japanin sisäministeriölle, joka käytti sitä Kōben satama-alueen valvontaan.
Alus myytiin vuonna 1924 Nishinomiyaan Hyogoon, ja se jatkoi kuljetusaluksena nimettynä Sōkōmaruksi aina vuoteen 1964.
Fenix Outdoor

| Fenix Outdoor |
| --- | --- |
Osake:  Tukholman pörssi
Perustettu:  1960
Kotipaikka:  Zug, Sveitsi
Toimiala:  vähittäiskauppa
Tytäryhtiöt:  Fjällräven AB, Hanwag GmbH, Partioaitta ja muita
Kotisivu:  fenixoutdoor.com
Fenix Outdoor International AG on ruotsalaislähtöinen ulkoiluun ja luontoon keskittynyt konserni. Sen historia juontaa Fjällräven-vaateyhtiön menestymiseen ja laajentumiseen.
Yhtiön nykyinen kotipaikka on Zugin kaupunki Sveitsissä. Yhtiön osakkeet noteerataan Tukholman pörssissä.
Tuotemerkkejä

Fjällräven
Hanwag
Royal Robbins
Tierra
Kauppaketjuja

Partioaitta (Suomi)
Naturkompaniet (Ruotsi ja Norja)
Globetrotter (Saksa)
Frlifuftsland (Tanska)
Trekitt (Iso-Britannia)
Aiheesta muualla

Verkkosivusto
Mihail Kalinin

| Mihail Kalinin |
| --- | --- |

Neuvostoliiton valtionpäämies
 1919–1946 (1922–1938 jaettu Neuvostoliiton toimeenpanevan keskuskomitean puheenjohtajuus)  
Edeltäjä:  Jakov Sverdlov
Seuraaja:  Nikolai Švernik
Henkilötiedot
Syntynyt: 19. marraskuuta 1875  Verhnaja Troitsa, Tverin kuvernementti, Venäjän keisarikunta
Kuollut: 3. kesäkuuta 1946 (70 vuotta)  Moskova, Neuvostoliitto
Arvonimi: toimeenpanevan keskuskomitean puhemies (1919–1938; tästä 1922-1938 yhtenä useista puheenjohtajista), korkeimman neuvoston puhemiehistön puheenjohtaja (1938–1946)
Tiedot
 Nimikirjoitus
Mihail Ivanovitš Kalinin (ven. Михаи́л Ива́нович Кали́нин; 19. marraskuuta (J: 7. marraskuuta) 1875 – 3. kesäkuuta 1946) oli bolševikkivallankumouksellinen ja neuvostopoliitikko. Maaliskuusta 1919 vuoteen 1938 hän oli toimeenpanevan komitean puhemies, sekä 1919–1946 nimellinen valtionpäämies (tosin  vuosina 1922-1938 Kalinin oli vuoden 1924 perustuslain mukaisesti yksi useista toimeenpanevan keskuskomitean puheenjohtajista, jonkinlainen jaettu valtionpäämiehen rooli).
Elämä

Kalinin syntyi maatyöläisen perheeseen Verhnjaja Troitsan kylässä (Верхняя Троица), Venäjän keisarikunnan Tverin kuvernementissa lähellä Tveriä. Hän muutti Pietariin 1889 ja meni metallityöläiseksi Putilovin tehtaaseen. Hän liittyi Venäjän sosiaalidemokraattiseen työväenpuolueeseen vuonna 1898 ja bolševikkeihin 1903.
Kalinin oli mukana sekä vuoden 1905 että vuoden 1917 vallankumouksessa. Lokakuun vallankumouksen jälkeen hänestä tuli Pietarin kaupunginjohtaja.
Maaliskuusta 1919 vuoteen 1938 hän oli yleisvenäläisen toimeenpanevan keskuskomitean puhemies ja Neuvostoliiton toimeenpanevan keskuskomitean presidiumin puheenjohtaja eli maan muodollinen valtionpäämies. Kalinin oli politbyroon ehdokasjäsen 1919–1925, jolloin hänestä tuli varsinainen jäsen. Politbyroossa hän oli vuoteen 1946, toimien myös korkeimman neuvoston puhemiehistön (presidium) puheenjohtajana 1919–1946 ja oli tässä asemassa neuvostovaltion seremoniaalinen presidentti 27 vuoden ajan. Hän oli myös puheenjohtajana komiteoissa, joissa vuosina 1923 ja 1936 laadittiin Neuvostoliiton perustuslakia.
Leninin kuoleman jälkeen Kalinin liittoutui Stalinin kanssa puolustamaan NEP-politiikkaa Trotskia ja vasemmisto-opposition kannattajia vastaan. Stalinin muutettua kantaansa ja ryhtyessä ajamaan maatalouden kollektivisointia, Kalinin liittyi Nikolai Buharinin rinnalla vaatimaan maltillisuutta ja vastusti kulakkien kovaa käsittelyä. Stalinia hän ei tosin julkisesti arvostellut.
Stalinin puhdistusten aikana monet kirjoittivat Kalininille vedoten tuomittujen puolesta, ja hänen puuttumisensa joskus auttoi, mikä antoi hänellä maineen lempeänä isoisä Kalininina. Stalin piti Kalininin vaimoa panttivankina Siperiassa.
Kalinin jäi eläkkeelle 1946 ja kuoli pian syöpään Moskovassa. Königsbergin kaupunki nimettiin 1946 uudelleen Kaliningradiksi hänen kunniakseen. Myös Tverin nimi oli 1931–1990 Kalinin.
Teoksia

Neuvostovaltion mahti. Karjalais-suomalaisen SNT:n valtion kustannusliike. Petroskoi, 1946
Aiheesta muualla

Kuvia tai muita tiedostoja aiheesta Mihail Kalinin Wikimedia Commonsissa
| n k  Neuvostoliiton valtionpäämiehet |
| --- | --- | --- |
|  Kalinin (1922–1946)  Švernik (1946–1953)  Vorošilov (1953–1960)  Brežnev (1960–1964)  Mikojan (1965–1965)  Podgornyi (1965–1977)  Brežnev (1977–1982)  Andropov (1983–1984)  Tšernenko (1984–1985)  Gromyko (1985–1988)  Gorbatšov (1988–1991)  |  Kalinin (1922–1946)  Švernik (1946–1953)  Vorošilov (1953–1960)  Brežnev (1960–1964)  Mikojan (1965–1965)  Podgornyi (1965–1977)  Brežnev (1977–1982)  Andropov (1983–1984)  Tšernenko (1984–1985)  Gromyko (1985–1988)  Gorbatšov (1988–1991)  |  |
| Auktoriteettitunnisteet  |
| --- | --- |
Kansainväliset:  FAST  ISNI 2  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Suomi (KANTO)  Yhdysvallat  Latvia  Japani  Tšekki  Australia  Kreikka 2  Korea  Kroatia  Alankomaat  Puola  Portugali 
Henkilöt:  Deutsche Biographie  DDB  Trove 
Muut:  Encyclopedia of Modern Ukraine  NARA  IdRef 2
Tšikola

| Tšikola Чикола |
| --- | --- |

 Koordinaatit: 43°11′29″N, 43°55′05″E 
Valtio:  Venäjä
Tasavalta:  Pohjois-Ossetia-Alania
Piiri:  Irafin piiri
Perustettu:  1852
Hallinto:  
 – Asutustyyppi:  Kylä
 – Hallinnon tyyppi:  Kylä
Väkiluku (2002):  7 017
Aikavyöhyke:  UTC+3
 – Kesäaika:  UTC+4
 Ӕræfyn piirin hallinnollinen keskus 
Infobox OKNimi-testi OK: 
Tšikola (ven.  ja oss. Чикола) on kylä Irafin piirin pohjoisosassa Pohjois-Ossetia-Alaniassa Venäjällä. Vuonna 2002 Tšikolassa oli 7 017 asukasta. Tšikola on Irafin piirin hallinnollinen keskus. Tšikolan naapurina idässä on Surh-Digoran kylä ja lännessä Haznidonin kylä.
Tšikolassa sijaitsi tukikohta, jossa Suomalainen Waffen-SS-vapaaehtoispataljoona taisteli 295. tarkka-ampujadivisioonaan kuuluneita rykmenttejä vastaan joulukuussa 1942. Neuvostojoukkojen hyökkäys 4. joulukuuta 1942 uhkasi Malgobekissa olleita saksalaisjoukkoja.
Erillinen pataljoona 14 (talvisota)

Erillinen pataljoona 14 (ErP 14) oli Kuhmon ja Sotkamon reserviläisistä ja alueen rauhanajan rajavartiostosta koottu Suomen puolustusvoimien pataljoona.
Varustaminen

Suojajoukkoihin kuuluvana yksikkönä pataljoona sai keskimääräistä paremman varustuksen talvisodan muihin joukkoihin nähden. Määrävahvuuksia ei kuitenkaan kaikilta osin saavutettu.
Yksiköt

Komentaja + esikunta
Esikuntakomppania
1. komppania (1./ErP 14) komentajanaan luutnantti Oskari Peltola
2. komppania (2./ErP 14) komentajanaan luutnantti Jussi Kekkonen
3. komppania (3./ErP 14) komentajanaan luutnantti V.Halonen
Komentaja(t)

kapteeni Matti Murole
Keskittäminen

Pataljoona perustettiin tulevalla toiminta-alueellaan Kuhmossa ja oli jo 9. lokakuuta 1939 toimintavalmiina. Kuhmon kertausharjoituskeskuksen komentajana oli everstiluutnantti Frans Ilomäki, josta tuli alueelle sijoitetun Ryhmä Ilomäen komentaja. Erillinen pataljoona 14 oli ryhmän keskeisin yksikkö.
Pataljoona kuului Pohjois-Suomen ryhmän (P-SR) suojajoukkoihin. Sodan alkaessa 30. marraskuuta se oli ryhmittyneenä itärajan tuntumaan Kuhmon suunnassa.
Keskittäminen > Kuhmon suunnan viivytysvaihe

Neuvostoliiton 54. vuoristodivisioona aloitti 30. marraskuuta hyökkäyksen, jolla se tunkeutui aina Kuhmon eteläpuolelle Jyrkänkoskelle. Ensimmäisen viikon viivytysvaiheessa keskeisin suomalaisyhtymä oli erillinen pataljoona 14. Kaikkiaan suomalaisia oli 1 200 miestä.
Prikaati Vuokon aloitettua 8. joulukuuta vastahyökkäykset, jolloin erillinen pataljoona 14 siirrettiin   varmistustehtäviin.
Keskittäminen > Kuhmon suunnan vastahyökkäys

Tammikuun lopulla Kuhmon alueelle siirrettiin Suomussalmella voittoja saavuttanut Hjalmar Siilasvuon 9. divisioona. Pataljoona osallistui tällöin käynnistyneiseen vastahyökkäykseen.
Tšerepanovo

| Tšerepanovo (Черепаново) |
| --- | --- |
 vaakuna
 Novosibirskin alue Venäjällä, alla kaupungin sijainti alueella
 Tšerepanovo
 Koordinaatit: 54.2258°N, 83.3705°E 
Valtio:  Venäjä
Feneraatiopiiri:  Siperian federaatiopiiri
Alue:  Novosibirskin alue
Piiri:  Tšerepanovon piiri
Väkiluku (2010):  19 803
Aikavyöhyke:  UTC+7 (MSK+4)
Postinumero:  633522,  633525,  633529
Suuntanumero(t):  +7 38345
Rekisterikilpi:  54, 154
 
 gorcher.ru 
Infobox OKVirheellinen NIMI-arvo: 
Tšerepanovo (ven. Черепа́ново) on kaupunki Novosibirskin alueella Venäjällä. Kaupunki on Tšerepanovon piirin hallintokeskus. Vuoden 2010 väestönlaskennan mukaan kaupungissa asui 19 803 henkeä ja koko piirissä 47 842 asukasta. Tšerepanovon kaupungin lisäksi piirissä oli kaksi kaupunkityyppisestä taajamaa: Dorogino ja Posevnaja.
Tšerepanovo sijaitsee Novosibirskin ja Barnaulin välisen rautatien varrella 109 kilometriä Novosibirskistä kaakkoon. Paikkakunta on saanut alkunsa rautatien rakentamisen yhteydessä vuonna 1912. Aluksi taajaman nimenä oli Svobdnyi. Vuonna 1925 siitä tuli Tšerepanovon kaupunki. Nykyään siellä on kone-, rakennustarvike- ja elintarviketeollisuutta.Sen ohi kulkee myös Novosibirskin ja Mongolian rajan välinen M52-valtatie.
Aiheesta muualla

Tšerepanovon piirin sivusto (venäjäksi)
Records Are Forever

| Records Are Forever Don Johnson Big Band |
| --- | --- | --- |

Studioalbumin tiedot
 Äänitetty : 2009 Dick Tank; Petrax Studiot; Casa Rondel (Lanzarote); kotistudiot (Punavuori & Herttoniemi)
 Julkaistu: 6. toukokuuta 2009
 Formaatti: CD, LP, digi
 Tuottaja(t): Don Johnson Big Band
 Tyylilaji: hip-hop, rock, R&B
 Kesto: 65.22
 Levy-yhtiö: Universal Music, Beat Back
Listasijoitukset
  Suomen virallinen lista: 10.
Don Johnson Big Bandin muut julkaisut
| Don Johnson Big Band 2006 | Records Are Forever 2009 | Fiesta 2012 |
Records Are Forever on Don Johnson Big Bandin 6. toukokuuta 2009 julkaistu järjestyksessään neljäs albumi. Albumilta on julkaistu singlenä L.L.H ja Running Man. L.L.H-singlestä julkaistiin  musiikkivideo. Bändin mukaan albumi sisältää enemmän rock- ja R&B-tyylistä musiikkia. Records Are Forever -albumilla on kuultavissa useiden vierailevien artistien taidonnäytteitä. Esimerkiksi kappaleella Rush laulaa myös Anna Abreu.
Albumi nousi Suomen virallisen listan sijalle 10.
Kappaleet

L.L.H. – 4.15
Check the Record – 3.34
Get It Right – 4.39
Dirt – 4.07
Take You Home – 3.39
Rush – 4.15
Dead Man's Hand – 7.48
Time Machine – 3.55
Running Man – 4.33
Dey Don't (Don't Dey) – 4.03
Tugboat's Call – 4.26
These Walls – 3.08
All Hope – 13.00
Kokoonpano

Tommy Lindgren – laulu
Johannes Laiho – piano, sähköpiano, urut, melodika, syntetisaattorit, äänittäjä, miksaaja
Kari Saarilahti – sähkökitara, akustinen kitara, bassokitara, rummut, äänittäjä, miksaaja
Pekka Mikkonen – huilu, saksofoni
Kokoonpano > Vierailevat muusikot

Juuso Hannukainen – lyömäsoittimet (kappaleet 1–7, 9, 10 ja 12)
Tero Rantanen – lyömäsoittimet (kappaleet 1–5 ja 8–10)
Kokoonpano > Tuotanto

Teemu Korpipää – äänittäjä
Svante Forsbäck – masteroija
Matti Sipiläinen – graafinen ohjaus, design
Heidi Strengell – valokuvat
Arvostelut

Desibeli.net:
Dome.fi:
Rumba: positiivinen
Soundi:
Aiheesta muualla

Records Are Forever discogs.com -sivustolla